CELEX: 32021R0642
Language: hu
Date: 2020-10-30 00:00:00
Title: A Bizottság (EU) 2021/642 felhatalmazáson alapuló rendelete (2020. október 30.) az (EU) 2018/848 európai parlamenti és tanácsi rendelet III. mellékletének az ökológiai termékek címkéjén feltüntetendő egyes információk tekintetében történő módosításáról (EGT-vonatkozású szöveg)

2021.4.20.   
               
               
                  HU
               
               
                  Az Európai Unió Hivatalos Lapja
               
               
                  L 133/1
               
            
         A BIZOTTSÁG (EU) 2021/642 FELHATALMAZÁSON ALAPULÓ RENDELETE
         (2020. október 30.)
         az (EU) 2018/848 európai parlamenti és tanácsi rendelet III. mellékletének az ökológiai termékek címkéjén feltüntetendő egyes információk tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendeletre (1) és különösen annak 23. cikke (2) bekezdésének a) pontjára,
         mivel:
         
                     (1)
                  
                  
                     Az (EU) 2018/848 rendelet III. fejezete meghatározza az ökológiai termelésre alkalmazandó termelési szabályokat, míg az említett rendelet III. melléklete többek között az ökológiai és az átállási termékek csomagolására és szállítására vonatkozó szabályokat állapít meg. Az említett melléklet 2.1. pontja előírja, hogy bizonyos információkat fel kell tüntetni a címkén vagy egy kísérőokmányon.
                  
               
                     (2)
                  
                  
                     Az állatok és a víziállatok ökológiai takarmánnyal való etetése az ökológiai termelés egyik alapelve. A termelési szabályok azonban bizonyos feltételek mellett lehetővé teszik egyes nem ökológiai és átállási takarmány-alapanyagok használatát.
                  
               
                     (3)
                  
                  
                     Az ökológiai termelési szabályoknak való megfelelés érdekében a gazdasági szereplőket megfelelően tájékoztatni kell az általuk használt takarmányról. Különösen azt kell tudniuk, hogy a takarmány engedélyezett-e az ökológiai termelésben, pontosan mely összetevőkből áll, valamint ismerniük kell a takarmány ökológiai, átállási és nem ökológiai összetevőinek arányát.
                  
               
                     (4)
                  
                  
                     A növények vagy növényi termékek ökológiai előállításához használt növényi szaporítóanyagoknak – a vetőmagokat is beleértve – az (EU) 2018/848 rendelet II. melléklete I. részének 1.8.1. pontjával összhangban ökológiai eredetűnek kell lenniük. Mivel azonban bizonyos fajok, alfajok vagy fajták esetében nem áll rendelkezésre ökológiai növényi szaporítóanyag, az említett melléklet I. részének 1.8.5. pontja bizonyos feltételek mellett lehetővé teszi az átállási növényi szaporítóanyag használatát és rendelkezik a nem ökológiai növényi szaporítóanyagok használatának engedélyezéséről.
                  
               
                     (5)
                  
                  
                     A 66/401/EGK tanácsi irányelv (2) értelmében a takarmánynövények különböző nemzetségeinek, fajainak vagy fajtáinak vetőmagjai keverékekben is forgalomba hozhatók, feltéve, hogy a hatósági címkén feltüntetik többek között a különböző összetevők fajonkénti és adott esetben fajtánkénti tömegszázalékát.
                  
               
                     (6)
                  
                  
                     Tekintettel arra, hogy a takarmánynövény-vetőmagkeverékek használata fontos a takarmány – beleértve a nem takarmánynövényként való felhasználásra szánt takarmányokat is – magas tápértékének biztosításához, továbbá a növények regionális agronómiai körülményekhez való alkalmazkodóképességének javítása és a talaj termőképességének és biológiai sokféleségének növelése érdekében, különösen ha a vetőmagkeverékeket talaj- és vízvédelmi célú agronómiai gyakorlatokhoz használják, például talajtakarásra, akkor figyelembe véve a rendelkezésre álló ökológiai vagy átállási vetőmagok hiányát, az ökológiai termelési szabályoknak megfelelően a vetőmagkeverékek használata megengedett abban az esetben is, ha azok különböző növényfajták ökológiai és átállási, illetve engedélyezett nem ökológiai vetőmagjait tartalmazzák. E célból – a 66/401/EGK irányelvben előírt követelmények és információk sérelme nélkül – a keverékek ökológiai és átállási összetevőinek jelenlétére és mennyiségére vonatkozó pontos információkat kell a felhasználók rendelkezésére bocsátani.
                  
               
                     (7)
                  
                  
                     Az ilyen keverékek csomagolásának címkéjén ugyanakkor fel kell tüntetni azt is, hogy használatuk csak az (EU) 2018/848 rendelet II. melléklete I. részének 1.8.5. pontja alapján kiadott engedély hatályán belül és ezért csak az engedélyt kiadó illetékes hatóság szerinti tagállam területén engedélyezett.
                  
               
                     (8)
                  
                  
                     Ezen túlmenően az ökológiai és átállási vetőmagok használatának előmozdítása, valamint a harmonizált mennyiségi minimumküszöb biztosítása érdekében helyénvaló meghatározni az ökológiai és átállási vetőmagok minimális tömegszázalékát azokban a keverékben, amelyeknek a címkéje hivatkozik ökológiai és átállási összetevőkre.
                  
               
                     (9)
                  
                  
                     Az (EU) 2018/848 rendelet III. mellékletének 2.1. pontját ezért ennek megfelelően módosítani kell.
                  
               
                     (10)
                  
                  
                     Az egyértelműség és a jogbiztonság érdekében ezt a rendeletet az (EU) 2018/848 rendelet alkalmazásának kezdőnapjától kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2018/848 rendelet III. mellékletének 2.1. pontja e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 1-jétől kezdődően kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 150., 2018.6.14., 1. o.
         
         
            (2)  A takarmányvetőmagok forgalmazásáról szóló, 1966. június 14-i 66/401/EGK tanácsi irányelv (HL P 125., 1966.7.11., 2298. o.).
      
      
         
            MELLÉKLET
            Az (EU) 2018/848 rendelet III. mellékletének 2.1. pontja helyébe a következő szöveg lép:
            
               „2.1.   A feltüntetendő információk
               
                        
                           2.1.1.
                        
                        
                           A gazdasági szereplőknek biztosítaniuk kell, hogy az ökológiai és átállási termékek szállítása más gazdasági szereplőkhöz vagy termelőegységekhez – beleértve a nagy- és kiskereskedőket – kizárólag olyan megfelelő, zárt csomagolásban, konténerben vagy járműben történjen, amely kizárja, hogy a szállítmány tartalmát a plomba vagy zár külső manipulációja, illetve sérülése nélkül meg lehessen változtatni, például ki lehessen cserélni, továbbá biztosítaniuk kell, hogy e termékek – az uniós jogban előírt más megjelölések sérelme nélkül – a következő információkat tartalmazó címkével legyenek ellátva:
                           
                                       a)
                                    
                                    
                                       a gazdasági szereplő neve és címe, és a termék tulajdonosának vagy eladójának neve és címe, ha ez utóbbi más személy;
                                    
                                 
                                       b)
                                    
                                    
                                       a termék megnevezése;
                                    
                                 
                                       c)
                                    
                                    
                                       annak az ellenőrző hatóságnak vagy ellenőrző szervezetnek a neve vagy kódszáma, amelynek a gazdasági szereplő a hatásköre alá tartozik; valamint
                                    
                                 
                                       d)
                                    
                                    
                                       amennyiben szükséges, a tétel azonosító jelzése, amely egy nemzeti szinten jóváhagyott, vagy az ellenőrző hatósággal vagy ellenőrző szervezettel egyeztetett jelölési rendszernek megfelelően kerül megállapításra, és lehetővé teszi a tétel megfeleltetését a 34. cikk (5) bekezdésében említett nyilvántartásoknak.
                                    
                                 
                     
                        
                           2.1.2.
                        
                        
                           A gazdasági szereplőknek biztosítaniuk kell, hogy az ökológiai termelésben engedélyezett takarmánykeverék más gazdasági szereplőkhöz vagy gazdaságokba – beleértve a nagy- és kiskereskedőket is – történő szállítás esetén olyan címkével legyen ellátva, amely az uniós jog által előírt egyéb jelöléseken kívül feltünteti a következőket:
                           
                                       a)
                                    
                                    
                                       a 2.1.1. pontban említett információk;
                                    
                                 
                                       b)
                                    
                                    
                                       adott esetben a szárazanyag tömegében:
                                       
                                                   i.
                                                
                                                
                                                   az összes ökológiai takarmány-alapanyag százalékos aránya;
                                                
                                             
                                                   ii.
                                                
                                                
                                                   az összes átállási takarmány-alapanyag százalékos aránya;
                                                
                                             
                                                   iii.
                                                
                                                
                                                   az i. és ii. pont alá nem tartozó takarmány-alapanyag(ok) százalékos aránya;
                                                
                                             
                                                   iv.
                                                
                                                
                                                   a mezőgazdasági eredetű takarmányok teljes százalékos aránya;
                                                
                                             
                                 
                                       c)
                                    
                                    
                                       adott esetben az ökológiai takarmány-alapanyagok neve;
                                    
                                 
                                       d)
                                    
                                    
                                       adott esetben az átállási takarmány-alapanyagok neve; valamint
                                    
                                 
                                       e)
                                    
                                    
                                       azon összetett takarmányok esetében, amelyeket nem lehet a 30. cikk (6) bekezdése szerint címkézni, annak feltüntetése, hogy az érintett takarmány e rendeletnek megfelelően felhasználható ökológiai termelésben.
                                    
                                 
                     
                        
                           2.1.3.
                        
                        
                           A 66/401/EGK irányelv sérelme nélkül a gazdasági szereplőknek biztosítaniuk kell, hogy az e rendelet II. melléklete I. részének 1.8.5. pontjában meghatározott vonatkozó feltételek szerint engedélyezett eltérő fajú ökológiai és átállási, illetve nem ökológiai vetőmagot tartalmazó takarmánynövény-vetőmagkeverék csomagolásán fel legyenek tüntetve a keverék pontos összetételére vonatkozó információk, az azt alkotó fajok és adott esetben fajták tömegszázalékában kifejezve.
                           A 66/401/EGK irányelv IV. melléklete szerinti vonatkozó követelményeken túlmenően az említett információknak tartalmazniuk kell az e pont első bekezdésében előírt jelöléseken kívül a keveréket alkotó, ökológiai vagy átállási vetőmagként jelölt magfajták jegyzékét is. A keverékben lévő ökológiai és átállási vetőmagok tömegszázalékának legalább 70 %-nak kell lennie.
                           Amennyiben a keverék tartalmaz nem ökológiai vetőmagot, a címkének tartalmaznia kell a következő mondatot: »A keverék felhasználása csak az engedély hatályán belül és annak az illetékes hatóság szerinti országnak a területén engedélyezett, amely az ökológiai termelésről és az ökológiai termékek jelöléséről szóló (EU) 2018/848 rendelet II. mellékletének 1.8.5. pontjával összhangban engedélyezte e keverék felhasználását.«
                           A 2.1.1. és a 2.1.2. pontban említett információk feltüntethetők kizárólag a kísérőokmányon, ha az a termék csomagolásához, konténeréhez vagy szállító járművéhez egyértelműen hozzárendelhető. Ennek a kísérőokmánynak a szállítóról vagy a fuvarozóról is kell adatokat tartalmaznia.”